משפט מבוים – החרם. דף הכנה לנאשמת ולעו"ד מטעם ההגנה.

**שאלה:** ספרי לנו על עצמך – מי את, היכן את לומדת, מה מעמדך בכיתה?

**תשובה:** שמי מורן, אני לומדת בכיתה \_\_, בביה"ס \_\_\_\_\_\_\_\_\_\_\_\_. אני נחשבת למנהיגה, אפילו למלכת הכיתה.

**שאלה:** ספרי לנו מה קרה ביום ג' האחרון?

**תשובה:** היינו בשיעור התעמלות. הבנים שיחקו כדורגל ואנחנו כדורסל. הלכתי עם חברות לשתות מהברזייה, ופתאום הרגשתי שדוחפים אותי בגב בכוח עצום. נזרקתי קדימה על הברזייה. הפנים שלי נתקעו בברזייה והרגשתי גם כאב עצום ביד. הבנות מסביב צרחו, כי הפנים והיד שלי היו מלאות דם. הן ניסו לעזור לי וגם שמעתי כמה מהן צורחות על דני. אחר-כך לקחו אותי לאחות. היא ניקתה את הפנים והיד שלי ואז ראיתי, שהשפה שלי נפתחה לגמרי ושציפורן אחת נתלשה כמעט לגמרי מהאצבע. חוץ מזה היו לי שפשופים במרפקים ובברכיים.

**שאלה:** מה עשית אחר-כך?

**תשובה:** אחרי הטיפול ישבתי קצת אצל האחות. כל הבנות אמרו לי, שאנחנו מוכרחות לעשות חרם על הדני הזה, אחרת נמשיך לחטוף כל השנה. הן אמרו לי לבקש מהחבר'ה מהשכבה הבוגרת להרביץ לו. אני לא הסכמתי ואז החלטנו, כולנו יחד, שצריך להחתים עצומה נגדו ולתת אותה למחנכת. אני כתבתי את העצומה, וכל הבנות עזרו לי לנסח אותה. אח"כ כולנו חתמנו והלכנו לבנים. רק חלק מהם חתמו. חלק מהם הציעו להרביץ לדני ואני לא הסכמתי. אז הלכנו למחנכת ונתנו לה העצומה. היא לא הסכימה לקחת אותה. בדרך מחדר מורים, החלטנו, שחייבים לעשות על דני חרם, כי המחנכת לא מוכנה לעזור לנו. כולנו הפסקנו לדבר אתו ולהתייחס אליו.

**שאלה**: האם דני ביקש ממך סליחה על מה שעשה לך?

**תשובה**: (חשבו על תשובה שתגרום לדני להראות כילד רע ואלים ולמורן להראות ילדה טובה ואחראית).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**שאלה**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**תשובה**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



משפט מבוים – החרם. דף הכנה לגילי ולעו"ד מטעם ההגנה.

**שאלה**: ספרי לנו על עצמך – מי את, היכן את לומדת?

**תשובה:** שמי גילי, אני לומדת בכיתה \_\_, בביה"ס \_\_\_\_\_\_\_\_\_\_\_\_\_\_\_\_\_\_\_\_\_\_.

**שאלה**: ספרי לנו מה קרה במזכירות, ביום הראשון ללימודים?

**תשובה**: נשלחתי להרשמה במזכירות. כשהגעתי לשם, המזכירה דיברה עם מישהו שאני לא מכירה. היא אמרה, שדני עבר לכיתה שלנו בגלל בעיות אלימות נורא קשות. היא גם אמרה שהמשטרה חקרה אותו ושאי-אפשר היה להשאיר אותו בבית-הספר הקודם שלו. כשהיא סוף-סוף שמה לב אלי, שאלתי אותה למה אנחנו צריכים לסבול מהבעיות האלה. היא אמרה לי לא להתעסק במה שלא קשור אלי ושלחה אותי חזרה לכיתה. מיד כשחזרתי לכיתה, סיפרתי לכולם על דני וכולנו החלטנו, שצריך לדבר עם המחנכת. בסוף לא עשינו כלום עד יום ג'.

**שאלה**: ומה קרה ביום ג'?

**תשובה**: שיחקנו כדורסל ואז חלק מהבנות הלכו לשתות בברזיה. אני נשארתי במגרש עד ששמעתי צרחה. רצתי לכיוון הברזייה וראיתי את מורן על הרצפה. היה לה המון דם בפה וביד והיא בכתה. הבנות ליוו אותה לחדר האחות. אני נשארתי כמה דקות לשתות ואז הצטרפתי אליהן.

**שאלה**: מה קרה אז?

**תשובה**: דני הגיע אל הברזייה עם עוד שני בנים. הוא אמר להם, שמורן היא סנובית שחושבת את עצמה ושהגיע לה מה שקרה. אחר-כך, הוא התיז על בן אחד מים וגם איים עליו, שגם הוא עלול להיפצע. אני הלכתי משם ואז התחילה להתארגן העצומה, כמו שמורן סיפרה.

**שאלה**: האם דני היה מעורב מאז במקרי אלימות נוספים?

**תשובה**: (כדאי שהתשובה שלכם תציג את דני כילד מאוד אלים)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**שאלה**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**תשובה**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



משפט מבוים – החרם. דף הכנה לרון ולעו"ד מטעם ההגנה.

שאלה: ספר לנו על עצמך – מי אתה, היכן אתה לומד ומה יחסך עם המעורבים במשפט?

תשובה: שמי רון, אני לומד בכיתה \_\_, בביה"ס ***הקודם*** של דני. למדתי עם דני באותה כיתה בביה"ס ***הקודם*** שלו.

שאלה: מה תוכל לספר לנו על דני מביה"ס מהיכרותך איתו?

תשובה: דני היה התלמיד הכי אלים בבית-הספר. הוא תמיד היה מעורב בכל מני ריבים. תמיד היו לו סכסוכים והוא תמיד איים על כולם.

שאלה: אתה יכול לתת דוגמאות?

תשובה: כן. פעם אחת, בשנה שעברה, הוא איים על ילדים מכיתה א', ולקח מהם כסף. הוא אמר להם שמי שישלם לו, הוא יגן עליו בהפסקות. מי שלא שילם, דני בעצמו היכה אותו והשפיל אותו. לאחד הילדים מכיתה א' היה אח גדול בבית-הספר והוא היכה את דני ושבר לו את היד.

שאלה: האם בשנה שעברה, אתם החרמתם את דני או חתמתם על עצומות נגדו?

**תשובה**: (חשבו על תשובה שתציג את דני כילד אלים מאוד שתמיד מסתבך)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**שאלה**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**תשובה**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



משפט מבוים – החרם. דף הכנה לעו"ד מטעם ההגנה – נאום פתיחה

שופטים נכבדים. ההגנה תראה היום, שבית-הספר הפך את מורן לקרבן.

העדים שלנו יספרו, שביום ג' האחרון, מורן הותקפה על-ידי דני. ההתקפה הייתה כל-כך קשה, שמורן סבלה מפגיעות ופציעות חמורות, שעדיין לא החלימו. אנחנו נראה, שההתקפה הזו לא הייתה מקרית. דני הוא ילד אלים מאוד והוא יגרום נזקים ופציעות גם בעתיד. העדה שלנו תוכיח, שדני עבר לבית-הספר שלנו בעקבות אלימות קשה מאוד, שהגיעה להתערבות של המשטרה.

אנחנו נראה, שמורן, אחרי שהותקפה, ניסתה מאוד להגיב בצורה בוגרת ואחראית. למרות שחברותיה וחבריה הציעו לה להגיב באלימות כנגד אלימות – מורן לא הסכימה. מורן החליטה להגיב בצורה היחידה שיכלה: היא השתתפה בעצומה, שדרשה מהמחנכת לפעול נגד הילד האלים – דני.

אבל מחנכת הכיתה סירבה להתייחס לעצומה.

מורן, שהרגישה שאין שום תגובה מצד בית-הספר, עדיין סירבה להחזיר באלימות כנגד אלימות. היא הצטרפה לחרם, שהטילה הכיתה על דני. חרם שהיה מוצדק לגמרי במצב שנגרם. החרם לא היה אלים. מורן וחבריה לכיתה לא היכו את דני ואפילו לא קיללו אותו. הם בסך הכל סרבו לדבר עם ילד, שהוכיח שהוא אלים.

ואז קרה הדבר המוזר ביותר בכל הסיפור. במקום לתת למורן פרס, על התגובה האחראית שלה, ובמקום להעמיד את דני למשפט, בית-הספר הפך את היוצרות!

הילדה שהותקפה ונפצעה הפכה לנאשמת והילד האלים והתוקפן הפך למאשים.

אנחנו נבקש מהשופטים לתקן את המעוות ולמצוא את מורן חפה מפשע!



משפט מבוים – החרם. דף הכנה לעו"ד מטעם ההגנה – נאום סיכום

שופטים נכבדים. האלימות הפכה למכת-מדינה בישראל. אסור לנו לתת לבית-הספר שלנו להפוך למקום אלים. אסור לתת פרסים לאלימות. אסור להעניש את מי שנלחם באלימות.

במהלך המשפט הוכחנו, שמורן היתה הקורבן בכל הפרשה.

העדות של מורן ושל גילי הוכיחו, שדני התקיף את מורן בכוונה וגרם לה לפציעות קשות מאוד.

הראינו גם, בעדויות של מורן ושל רון, שמורן בחרה לה להגיב באלימות. מורן יכלה לבקש מאחרים להחזיר לדני באלימות. היא יכלה לגרום לכך, שדני יותקף על-ידי אחרים ויסבול בעצמו מאלימות. מורן בחרה לא לעשות זאת ועל-כך מגיעה לה הוקרה וכבוד.

בעקבות העדויות ששמענו, אנחנו מבקשים מבית-המשפט שימצא את מורן לא-אשמה.

